"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Head Tapanipäeva õhtut One Way saatest!
Nagu tavaliselt toob saate teieni misjoniühendus One Way Mission.
Täna Tapanipäeva õhtul veedab meiega Piibli ääres aega
meie tegevjuht Tapani Suonto ning teemaks on
"Mina olen tulnud valguseks maailma."
Teema on lai ja nädala pärast kuuleme õpetuse teist osa.
"Mina olen tulnud valguseks maailma, et ükski, kes minusse usub,
ei jääks pimedusse."
Olin noore usklikuna suvel tööl ühes laagris Tuusula järve ääres.
Tol ajal ja veel tänagi usutakse, et sealses mõisahoones kummitab.
Ühel nädalavahetusel olin mõisas üksi.
Ei olnud leerikoole ega muid sündmusi.
Keetsin õhtul köögis teed ja lugesin ajalehte
ning imestasin, kui kuulsin ülakorruselt närvilisi samme.
Mõtlesin, miks see pastor seal nii närviliselt käib,
ehk on tal südames suur mure.
Äkitselt meenus mulle, et olen mõisas üksinda.
Mulle meenusid kummituslood
ja otsustasin minna seda kummitust uurima.
Läksin mööda treppi üles teisele korrusele.
Kui hakkasin üles jõudma ja nägin teise korruse suurt saali,
kadus kogu hoonest elekter ja saabus täielik pimedus.
See oli hilissuvel-sügisel.
Koperdasin kottpimeduses kiiresti õue kuuvalguse kätte
ja olin rõõmus, et nägin midagi.
Enam ei tahtnud ma kummitust tervitama minna.
Tol ööl õpetas see kummitus, või mis iganes see oli,
mulle midagi tähtsat.
Ma ei usu kummitustesse, kuid usun, et on hingevaenlane,
kes tahab, et usuksime kummitusi ja usuksime kõike muud maailmas
ning kardaksime neid, kuid ei usuks valguse Issandat,
kes tuli siia selleks, et kaoks pimedus.
Kui läksin trepist üles teisele korrusele,
kavatsesin kummitusele Jeesuselt tervisi viia,
kuid siis kustutas ta tuled.
Hingevaenlane on pimeduse vürst.
Ta armastab pimedust ja vihkab valgust.
Jeesus on valguse Issand - Ta armastab valgust,
kuid vihkab pimedust.
Kui tahan kuradile vastu seista valguses, valguse Issandaga,
on hingevaenlane jõuetu.
Ta kardab ega suuda midagi inimese vastu,
kes käib valguses.
Ta vajab oma riigis valitsemiseks pimedust.
Pimeduses on hingevaenlane võimas, kuid ta põgeneb sealt,
kus särab Kristuse valgus.
Tahtsin kummitusele öelda:
Kao siit majast välja Jeesuse Kristuse nimel.
Kuid just enne seda saabus täielik pimedus.
Hirm on üks tema tööriistu oma riigis valitsemiseks.
Kui hirm on täna sinu probleemiks, vajad sa valgust.
Kui sinu probleemiks on lootusetus, ärevus ja ebakindlus,
vajad sa valgust.
Need põgenevad, kui lavale astub Kristuse valgus,
sest Jeesus on valguse Issand ja selle ees peab kõik pimedus kaduma.
Me ei pea kartma pimedust, kui süütame valguse,
sest pimedus kaob valguse ees täpselt samuti,
nagu see kaob ka siin maailmas.
Kui paned siin saalis tule põlema, kaob pimedus.
Sama on ka vaimses elus.
Johannes kirjutab:
"Kui ütleme: 'Meil on osadus temaga,' kuid käime pimeduses,
siis me valetame, ega tee tõtt. Aga kui me käime valguses,
nagu tema on valguses, siis on meil osadus omavahel,
ning Jeesuse, tema Poja veri, puhastab meid kõigest patust.
Kui me ütleme: "Meil ei ole pattu," siis me petame iseendid
ja tõde ei ole meis.
Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Kui käime valguses ja tunnistame patud Jeesusele,
kui püüame elada tões, paistab meie südames Kristuse valgus
ning ajab välja pimeduse ja ebakindluse.
Kord olin noorena jüngrikoolis, mida meiegi täna One Ways korraldame.
Seal oli kord õpetajaks üks endine okultist USA-st.
Ta õpetas valguse kuningriigist ja milline võim on Kristuses Jeesuses
kõigi pimeduse jõudude vastu.
Ta rääkis oma elust, kuidas ta teenis hingevaenlast
ja oli kogu südamest sellele aastaid pühendunud.
Ta pidas suuri konverentse, kus oli tuhandeid inimesi.
Tal oli tohutu vägi, mida inimesed vaatama tulid.
Tema vägi rajanes sellel, et ta oli täiesti alistunud hingevaenlasele.
Enne esinemist pani ta alati särgikaeluse kaudu oma rinnale
mürgiämbliku ja kogu ürituse vältel käis ämblik mööda tema keha.
Kui see oleks teda hammustanud, oleks ta paari minutiga surnud.
Ta trotsis surma ja kasutas väe saamiseks
kõikvõimalikke vahendeid pimedusest ja sai selle.
Siis andis ta oma elu Kristusele ja rääkis,
et hingevaenlane ründas teda pärast usule tulemist seitse aastat.
Viimane kord magas ta öösel kodus ja ärkas äkitselt,
kui tema tuppa astus hiiglaslik kuju ning ta tajus,
et tema juurde oli tulnud mingi pimeduse ingel või vürst.
Ta oli kabuhirmus, kuna ta tundis seda väge
ega suutnud voodis liigutadagi. Ta ei saanud sõnagi suust.
Koletislik olend tuli tema poole.
Äkitselt ilmus kohale Püha Vaim ja tema suust kõlas hüüdes
vaid üks sõna: "Jeesus" ja too kuju peatus.
Ta hüüdis teist korda: Jeesus, ja kuju muutus jõuetuks, hirmunuks.
Kui ta hüüdis kolmandat korda: Jeesus,
pöördus kuju ümber ja kõndis välja.
See oli viimane kord, kui hingevaenlane teda hirmutas.
Pärast seda oli ta täiesti vaba.
Kui räägime Jeesusest Kristusest, kes on valguse Issand,
on see tõesti võimas tõde.
Tema nimel kaob kõik kuradi vägi, sest kus Jeesus valgust annab,
pole pimedusel asja.
See võib meid hirmutada, nagu sedagi meest,
aga sel pole meie üle mingit jõudu ja see kuuletub meile
Jeesuse Kristuse nimel.
"Mina olen tulnud valguseks maailma, et ükski, kes usub minusse,
ei jääks pimedusse," ütles Jeesus.
Üks usklik ütles hiljuti, et tunneb,
kuidas kurat üritab pidevalt temasse tulla, kopsude piirkonda.
Ta peab pidevalt käskima tal Jeesuse nimel lahkuda
ja ta ei jaksa sellega enam võidelda, las ta siis olla seal.
Ta ütles: Las ta siis on seal.
See pole kurat, kes üritab temasse tulla,
vaid see on valeõpetuse tõttu.
Paljud usuvad, et inimene on otsekui hüljatud maja,
mille kaudu kurjad vaimud käivad nagu ise tahavad
ning inimene peab ööd ja päevad deemonitega võitlema,
et oma vabadust säilitada.
Kas tead, et Jeesus Kristus tuli valguseks maailma
ja selle valguse teelt kaob pimedus.
Kui Jeesus elab sinu südames ja Ta on süüdanud valguse,
pole pimedusel sinna südamesse mingit asja.
Sa oled Kristuses täiesti kaitstud.
Inimeste ja paljude usklike hirmutavad kogemused tulevad sellest,
et nad on uskunud valet. Hingevaenlane on vale vürst.
Peame uskuma seda, mida ütleb Jumala Sõna,
mitte oma kogemusi.
Piibel ütleb, et Jeesus Kristus on tulnud valguseks maailma,
et ükski, kes usub Temasse, ei jääks pimedusse.
Kord käis meil Operatsioon Öö ja sinna toodi üks mees
Hakanieme sillalt.
Ta andis oma elu Kristusele ja sai uue lootuse.
Ta võttis põuest välja köie, sest ta oli tahtnud end üles puua,
enne kui ta peatati.
Kui ta kohtus Kristusega, siis Temast lähtuv valgus
muutis tema lootusetuse hetkega.
Enesetapp jäi tegemata ja ta alustas uut teed;
ta sai oma ellu uue lootuse.
Maailm on täis pimedust ja lootusetust.
Pimeduse vürst tahab külvata pimedust igasse südamesse.
Seda ärevuse hulga on võimatu ette kujutada.
Kogeme seda nii Soomes kui Venemaal, Hiinas, Indias ja kõikjal maailmas,
kuid Jumal on andnud meile ühe ülesande - süüdata valgus;
minna keset pimedust ja süüdata valgus.
Kord istusin pühapäeva hommikul Indias autos
ja olin teel One Way külast Vijayvada linna.
Meile tuli vastu palju inimesi, kellest pidime teel pidevalt
mööda sõitma.
Imestasin, kuhu nad kõik lähevad, et saviteedel on selline ummik.
Joel Kodaly ütles, et nad lähevad kõik
One Way kogudusse, kus algab kohe koosolek.
Miks nad kõik sinna läksid?
Sest nad olid näinud valgust ja see säras nende südames,
nad igatsesid Kristuse valgust ning tulid üha uuesti ja uuesti
kuulama evangeeliumi, mis muutis nende pimedust.
One Way Mission pole tähtis. Ükski organisatsioon või töö
või keskus või töötaja pole iseenesest tähtsad;
nad ei muuda maailma, nad ei aja inimestest välja pimedust.
Vajame enamat - vajame Kristuse valgust.
Vaid Jeesusest Kristusest kumav valgus
võib tuua valguse inimeste südamesse.
Ta annab lootuse, rõõmu ja kindluse kõikide südameisse,
kes Temasse usuvad.
Tema üksi võib vabastada inimese hirmust, süütundest, lootusetusest.
Miks see nii on?
Sest Tema ise on tulnud valguseks maailma.
Paljud küsivad, mis kasu meie tööst on?
Käite kuskil India vaeses külas või Venemaa ja Mongoolia vanglas
ja olete seal mõne tunni. Mis kasu sellest on?
Nad ei tea, et Jumal on andnud meile ühe ülesande -
minna ja süüdata valgus.
Meie lahkume, kuid Kristuse valgus jääb vanglapimedusse
või kuskile India vaesesse külasse ja see muudab inimeste saatused.
See on võimas valgus, mis ajab välja kõik pimeduse.
Kui inimesed näevad seda valgust, muutuvad vaesed India lesed
evangelistideks ja nad lähevad valgust edasi viima.
Lähme kõike maailma ja süütame valguse
ning pimedus kaob. See on võimas ülesanne,
sest seda ei suuda keegi muu peale Jeesuse ja evangeeliumi,
mis muudab inimeste saatust.
Olin hiljuti Malawis AIDS'i tugigrupi koosolekutel.
On võimas näha, kuidas koosolekutele tuleb järjest rohkem rahvast
ning AIDS'i toetustöö üha kasvab. Koosolekutel on mitmeid sadu inimesi
ja tööga on liitunud palju inimesi.
Kuskil pole nii suurt rõõmu kui neil AIDS'i koosolekutel.
Need inimesed on raskelt haiged ja iga kuu lahkub keegi neist igavikku.
Kui dzhiibiga sõitsime, helises telefon ja kuulsime,
et taas on üks aidsihaige surnud.
Kuid nende keskel särab Kristuse valgus.
On võimas näha, millist rõõmu see äratab.
Nad on saanud uue lootuse, mille annab Jeesus Kristus.
Kord tuli üks masenduses naine Helsingis usule.
Kui tema omaksed nägid pärast lootusetust täis aastaid
temas suurt muutust, viisid nad ta haiglasse ravile,
kuna arvasid, et ta on lõplikult hulluks läinud.
Arstid uurisid teda paar päeva ja helistasid omastele,
et teie ema pole haige, vaid on usule tulnud.
Ta on leidnud uue lootuse ja on rõõmus, et leidis Kristuse.
Ta toodi haiglast välja.
Ta leidis valguse ja ühe hetkega kaotas valgus temast kõik pimeduse
ja inimesed tema ümber ei mõistnud, mis temaga juhtus.
Noore usklikuna olin minagi selle pimeduse võimuses.
Mind valdas põhjalik masendus ning sõitsin kord masenduses
bussiga Munkkivuore suunas, kus tol ajal elasin.
Vaatasin aknast ümbrust ja nägin äkitselt kirikutornis
valgustatud risti.
Kui seda nägin, ei suutnud ma sellelt pilku pöörata.
Jälgisin seda nii kaua, kui võimalik, sest Püha Vaim rääkis minuga.
Ta näitas mulle, et Kolgata ristilt särab sinu hinge valgus
ja kaotab kõik pimeduse. Nii ka juhtus.
Sa ei suuda seda valgust ise luua;
sa ei saa muuta oma sisemust täitvat ahistavat pimedust,
kuid võid pöörata oma pilgu Kolgata ristile.
Võid tuua Jeesuse oma mure keskele. Ära jää sinna ängistusse üksi.
Astu pimedusse koos Jeesusega - Tema toob sinna oma valguse.
Jeesus on nii imeline.
Pole olemas pimedust, kuhu Tema valgus ei pääseks
inimese saatust muutma.
Me ei vaja suurt usku, vaid suurt Jeesust.
Vajame enda kõrvale Jeesust ja peame vaatama Temale,
kes on valgus.
Jumal pole mulle kunagi öelnud, et nüüd on küll nii pime,
et isegi mina ei saa enam aidata, kõik lootus on kadunud.
Olen ise mitu korda elus arvanud, et isegi Jumal ei saa aidata.
Kuid Jumal ei ütle seda kunagi.
Enne kui annad pimedusele lõpliku võidu,
vaata, mida Issand Jeesus Kristus sinu olukorra kohta ütleb.
Paljud alkohoolikud ja narkomaanid võtavad pimeduse hetkel appi pudeli
või amfetamiini.
Vaata Jeesuse peale ja sellele, mida Tema teeb.
Tema on tulnud valguseks maailma ja kõik muud lahendused on valed.
Mis iganes on sinu pimedus, kõik muud lahendused on valed.
Pööra oma pilk Kristusele ja su sisse särab valgus.
Üks raskemaid hetki vaimses töös on olnud minu jaoks see,
kui keegi võtab ühendust ja ütleb, et on otsustanud elu lõpetada
ning jätab hüvasti.
Põhjuseks võib ta tuua selle, et pole saanud last
või selle, et tal on nii kole keha;
või et inimene, keda tema armastab,
ei armasta teda, ja seepärat tahab ta surra.
Kuna Jumal pole andnud tervist, kuigi seda on palutud,
ei taheta enam elada.
Vahel võib selline kõne olla viimane kord,
kui sellest inimesest midagi kuulen.
Jeesus Kristus ei öelnud, et on tulnud maailma selleks,
et saaksite kõik, millest unistate ja mida vajate
ning näeksite siis valgust.
Jeesus ütles, et on tulnud valguseks maailma,
et ükski, kes Temasse usub, ei jääks pimedusse.
Jeesus on valgus, millest meile piisab.
Ka siis, kui oleme kogenud suuri kaotusi ja pettumusi,
on Kristuse valgus nii võimas, et võib muuta kõik pimeduse.
Võid loobuda elus kõigest muust ning elada Kristuses
rikka ja võimsa elu.
Vajad vaid üht asja - pead uskuma Kristusse Jeesusse
ja ootama Teda, et näeksid valgust,
mis särab Jeesusest Kristusest.
Ühed paluvad majanduslikku edu, head karjääri ja õnnelikku pereelu,
kuid teised loobuvad kõigest sellest
ning lähevad misjonipõllule suure pimeduse keskele,
et viia sinna Kristuse valgust.
Nad on näinud valgust ja see on vallanud nende südame
ning nad on mõistnud, et see on kõik, mida vaja.
See on vägev ime, mida Jumala koguduse keskel elame.
Sajad tuhanded inimesed elavad keset kohutavat ärevust ja pimedust
ning kuulutavad sõnumit Kristusest ja toovad sinna valgust,
kuna nad on näinud valgust ja see on muutnud nende elu.
Kord kui ma naasen kodulinna,
sõpra näen seal endist.
Sa räägi talle - ta pole ununen'd,
ta teed näitas juurde Jeesuse.
Tema kõrval käisin öösel Helsingis,
temaga koos esmakordselt palusin.
Ta on mul meeles, minu sõber ta,
kui teda kohtan, talle räägin nii -
Ma teed jätkan, ei muud ma või,
olen vaid rändaja, mind taban'd õnn.
See sõnum uus on, ma laulan õnnest vaid,
uue lauluteema Jeesuselt ma sain.
Kord kui ma naasen kodulinna,
sõpra näen seal endist.
Sa räägi talle - ta pole ununen'd,
ta teed näitas juurde Jeesuse.
Nii kiiresti möödus tänane One Way saade.
Nädala pärast jätkab Tapani Suonto samal teemal.
Loodetavasti kohtume!
Õnnistatud Tapanipäeva õhtujätku!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi